
Z A P I S N I K
s  7. sjednice Vijeća Mjesnog odbora Buzin, održane dana 17. prosinca 2021. godine u objektu mjesne samouprave Buzin,
s početkom u 17:00 sati


NAZOČNI ČLANOVI VIJEĆA: Juraj Ban, Tomislav Jerčić, Meri Kralj, Stjepan Kranjčina

NENAZOČNI ČLANOVI VIJEĆA: Vid Ban

OSTALI PRISUTNI: 

Predsjedava Juraj Ban, predsjednik Vijeća.

Zapisnik vodi: Juraj Ban, predsjednik Vijeća

	
Predsjednik konstatira da je na početku otvaranja Sjednice nazočno 4 od ukupno 5 članova Vijeća, što znači da Vijeće može pravovaljano raspravljati i odlučivati te otvara 7. sjednicu Vijeća Mjesnog odbora Buzin. 


USVAJANJE ZAPISNIKA

	Bez rasprave, sa 4 glasa ˝ZA˝, Vijeće prihvaća tekst Zapisnika 6. sjednice održane 09. studenog 2021. godine. 


USVAJANJE DNEVNOG REDA


Usvajanje Dnevnog reda:

D N E V N I   R E D

1. Zeleni otoci na području Gradske četvrti Novi Zagreb – istok, prijedlozi lokacija za nadopunu Buzin – zaključak, donosi se
2. Održavanje/popravak tipkala za pješake i prijedlozi za nadopunu - zaključak, donosi se
3. Upit u vezi poplavljenog kolnika u Buzinskom prilazu kod broja 36. – zaključak, donosi se
4. Rasprava o sigurnosti prometa na ulici Buzinski prilaz, postavljanju uspornika i obilježavanju pješačkih prijelaza  - zaključak, donosi se
5. Zahtjevi za povremeno korištenje prostora mjesne samouprave (BM 365 – Stranka rada i solidarnosti i Podružnica umirovljenika Buzin) – zaključak, donosi se
6. Pitanja, prijedlozi i obavijesti
- najava izrade prijedloga izmjena programa održavanja za 2022. godinu u siječnju – rasprava

Ad. 1. Zeleni otoci na području Gradske četvrti Novi Zagreb – istok, prijedlozi lokacija za nadopunu Buzin – zaključak, donosi se
Članovi Vijeća od Predsjednika su usmeno i pismeno informirani o predmetu rasprave i odlučivanju.

Izvjestitelj: Juraj Ban

U raspravi sudjeluju: Juraj Ban, Tomislav Jerčić, Meri Kralj i Stjepan Kranjčina

Vijeće Mjesnog odbora Buzin (4 „za“) donosi


Z A K LJ U Č A K
o prijedlozima za postavljanje kontejnera za staklo na području MO Buzin
1. Vijeće Mjesnog odbora Buzin raspravljalo je o prijedlozima za postavljanje kontejnera za staklo na području MO Buzin.

2. Vijeće mjesnog odbora Buzin traži da se na području Mjesnog odbora Buzin postave dva dodatna kontejnera za staklo na lokacijama:

· Ulica Bani, 20 m južno od križanja s ulicom Buzinska cesta, na zelenu površinu
· Buzinska cesta 20, zapadna strana, u neposrednoj blizini jarbola za zastave

3. Ovaj Zaključak dostavlja se Vijeću Gradske četvrti Novi Zagreb-istok, Gradskom uredu za Mjesnu samoupravu i Zagrebačkom holdingu – podružnici Čistoća.


Ad. 2. Održavanje/popravak tipkala za pješake i prijedlozi za nadopunu - zaključak, donosi se

Članovi Vijeća od Predsjednika su usmeno informirani o predmetu rasprave i odlučivanju.

Izvjestitelj: Juraj Ban

U raspravi sudjeluju: Juraj Ban, Tomislav Jerčić, Meri Kralj i Stjepan Kranjčina

Vijeće Mjesnog odbora Buzin (4 „za“) donosi







Z A K LJ U Č A K
o održavanju/popravku tipkala za pješake i prijedlozi za nadopunu

1. Vijeće Mjesnog odbora Buzin raspravljalo je o održavanju/popravku tipkala za pješake i prijedlozima za nadopunu.

2. Vijeće Mjesnog odbora Buzin zaprimilo je usmenim putem prigovor građana da su tipkala za pješake na pješakom prijelazu preko Av. V. Holjevca neispravna te Vijeće Mjesnog odbora Buzin traži da se tipkala za pješake na navedenom pješačkom prijelazu zamijene s modernijim i usklade sa semaforima u oba smjera. 

3. Vijeće Mjesnog odbora Buzin traži da se tipkala za pješake postave na sefamorima u  raskrižjima na kojima još nisu te da se usklade sa semaforima, i to:

· Ulica Bani / Av. V. Holjevca
· Buzinski prilaz / Av. V. Holjevca
· Av. V. Holjevca / južni krak spojne ceste s autocestom

4. Ovaj Zaključak dostavlja se Vijeću Gradske četvrti Novi Zagreb-istok, Gradskom uredu za Mjesnu samoupravu i Gradskom uredu za prostorno uređenje, izgradnju Grada, graditeljstvo, komunalne polove i promet.


Ad. 3. Upit u vezi poplavljenog kolnika u Buzinskom prilazu kod broja 36. – zaključak, donosi se

Članovi Vijeća od Predsjednika su usmeno i pismeno informirani o predmetu rasprave i odlučivanju.

Izvjestitelj: Juraj Ban

U raspravi sudjeluju: Juraj Ban, Tomislav Jerčić, Meri Kralj i Stjepan Kranjčina

Vijeće Mjesnog odbora Buzin (4 „za“) donosi

Z A K LJ U Č A K
o problemu poplavljenog kolnika u ulici Buzinski prilaz kod kbr. 36.

1. Vijeće Mjesnog odbora Buzin raspravljalo je o problemu poplavljenog kolnika u ulici Buzinski prilaz kod kbr. 36.
 
2. Vijeće Mjesnog odbora Buzin zaprimilo je prijavu problema u vezi poplavljenog kolnika na adresi Buznski prilaz 36, od trgovačkog društva RHEA d.o.o. sa sjedištem u Zagrebu, Buzinski prilaz 36a, OIB: 43354566311., putem odvjetničkog društva Bušurelo&Žužul. 

3. Vijeće Mjesnog odbora Buzin traži na uvid, u što kraćem roku, od Vijeća Gradske četvrti Novi Zagreb-istok te svih nadležnih Gradskih ureda, cjelokupnu dokumentaciju uređenja prometnice Buzinski prilaz, kako bi se upoznalo sa planiranim zahvatima uređenja navedene prometnice.

4. Vijeće Mjesnog odbora Buzin traži informaciju u vezi uređenja prometnice Buzinski prilaz, u što kraćem roku, od Vijeća Gradske četvrti Novi Zagreb-istok te svih nadležnih Gradskih ureda, a kako bi na temelju dobivenih informacija donjelo odgovarajuće zaključke. i to:

· Što je sve do 17.12.2021. godine učinjeno u vezi projekta uređenja ulice Buzinski prilaz?
· U kojoj je trenutno fazi realizacije projekt uređenja ulice Buzinski prilaz?
· Da li postoje kakvi problemi (imovinsko-pravni, tehnički i sl.), i koji, u vezi izrade dokumentacije uređenja ulice Buzinski prilaz?

5. Ovaj Zaključak dostavlja se na znanje Vijeću Gradske četvrti Novi Zagreb-istok, Gradskom uredu za mjesnu samoupravu te putem Gradskom ureda za mjesnu samoupravu nadležnim gradskim uredima.


Ad. 4. Rasprava o sigurnosti prometa na ulici Buzinski prilaz, postavljanju uspornika i obilježavanju pješačkih prijelaza  - zaključak, donosi se

Članovi Vijeća od Predsjednika su usmeno informirani o predmetu rasprave i odlučivanju.
Izvjestitelj: Juraj Ban

U raspravi sudjeluju: Juraj Ban, Tomislav Jerčić, Meri Kralj i Stjepan Kranjčina

Vijeće Mjesnog odbora Buzin (4 „za“) donosi

Z A K LJ U Č A K
o sigurnosti prometa u ulici Buzinski prilaz, postavljanju uspornika 
i obilježavanju pješačkih prijelaza  

1. Vijeće Mjesnog odbora Buzin raspravljalo je o sigurnosti prometa u ulici Buzinski prilaz, postavljanju uspornika i obilježavanju pješačkih prijelaza.

2. Vijeće Mjesnog odbora Buzin traži da se na križanju ulica Buzinski prilaz i Cebini, u cijeloj zoni raskrižja, postavi uspornik prometna u obliku uzdignute plohe te da se u ulici Buzinski prilaz kod kbr. 17., postavi uzdignuta ploha u punoj širini prometnice s pješačkim prijelazom, a sve radi sigurnosti djece, obzirom da se u neposrednoj blizini spomenutih lokacija nalazi autobusna stanica za školski autobus te radi svih drugih sudionika u prometu. 

3. [bookmark: _GoBack]Vijeće Mjesnog odbora Buzin traži izvid Sektora za promet Gradskog ureda za prostorno uređenje, izgradnju Grada, graditeljstvo, komunalne poslove i promet, kako bi se sagledala mogućnost postavljanja dodatnih pješačkih prijelaza u ulici Buzinski prilaz, obzirom da se ulicom kreće veliki broj pješaka koji rade u poslovnoj zoni Buzin te prelaze preko kolnika na neobilježenim pješačkim prijelazima, što narušava sigurnost svih sudionika u prometu.

4. Ovaj Zaključak dostavlja se Vijeću Gradske četvrti Novi Zagreb-istok i Gradskom uredu za mjesnu samoupravu, Gradskom uredu za prostorno uređenje, izgradnju Grada, graditeljstvo, komunalne polove i promet i Zagrebačkom holdingu – podružnici Zagrebačke ceste.

Ad. 5. Zahtjevi za povremeno korištenje prostora mjesne samouprave (BM 365 – Stranka rada i solidarnosti i Podružnica umirovljenika Buzin) – zaključak, donosi se

Članovi Vijeća od Predsjednika su usmeno i pismeno informirani o predmetu rasprave i odlučivanju.

Izvjestitelj: Juraj Ban

U raspravi sudjeluju: Juraj Ban, Tomislav Jerčić, Meri Kralj i Stjepan Kranjčina

Vijeće Mjesnog odbora Buzin (4 „za“) donosi

Z A K LJ U Č A K
o odobravanju povremenog korištenja prostora mjesne samouprave Buzin

1. Vijeće Mjesnog odbora Buzin raspravljalo je o zahtjevima za povremeno korištenje prostora mjesne samouprave Buzin.

2. Vijeće Mjesnog odbora Buzin suglasno je da se odobri političkoj stranci „BM 365 – Stranka rada i solidarnosti“ povremeno korištenje male dvorane u prostoru mjesne samouprave Buzin, u terminu prvu i treću srijedu u mjesecu u vremenu od 18,00 do 20,00 sati.

3. Vijeće Mjesnog odbora Buzin suglasno je da se odobri udruzi Podružnica umirovljenika Buzin povremeno korištenje velike dvorane u prostoru mjesne samouprave Buzin, u terminu svaki utorak i četvrtak od 09,00 do 11,00 sati i od 16,00 do 18,00 sati te od 19,00 do 21,00 sati te svaku srijedu od 16,00 do 18,00 sati.

4. Ovaj Zaključak dostavlja se Vijeću Gradske četvrti Novi Zagreb-istok.


Ad. 6. Pitanja, prijedlozi i obavijesti
Predsjednik Vijeća Mjesnog odbora Buzin izvještava članove Vijeća Mjesnog odbora Buzin da će se na idućoj sjednici Vijeća Mjesnog odbora Buzin raspravljati o prijedlogu izmjena programa održavanja za 2022. godinu te molim sve Vijećnike da razmisle o potrebama održavanja u naselju Buzin.






Obzirom da više nije bilo pitanja, prijedloga i obavijesti, Sjednica je završena u 18,00 sati.

KLASA: 026-02/21-002/2297
URBROJ:  251-06-11-901-21-2
Zagreb, 17. prosinca 2021. godine 

Zapisnik sastavio:							
Juraj Ban, mag. geogr.
Predsjednik 
Vijeća Mjesnog odbora
Buzin


Juraj Ban, mag. geogr.
